Sven Erik Renaa

Sven Erik Renaa (født 1971) er en norsk kokk, opprinnelig fra Trondheim og med italiensk far Giulio Bolognesi, restaurantmusiker.  I hjembyen  startet Renaa ved Britannia Hotel der moren også jobbet. Så var han en tid under Yngvar Nilsen i Anden Etage før han dro til New York City og Park Avenue Café. Kjent ble han fra tiden i Oslo som kjøkkensjef ved Brasserie Hansken i Oslo og som kjøkkensjef under oppstarten av Oro sammen med Terje Ness.  

I Stavanger var han ved Gastronomisk Institutt årene 2001-2008 før han i 2008 overtok  Jans Mat- og Vinhus og det konkursrammede Craigs kjøkken. I 2009 driver han Renaa Restauranter i lokalene, med bistroen Matbaren i første etasje og Restauranten Re-Naa i underetasjen. Samme år gav han ut boken Naked Ingredients. I 2012 åpnet han Matbaren i Trondheim, hvor landslagskokken Christopher Davidsen er kjøkkensjef. I 2016 fikk Re-NAA, som han driver sammen sin kone Torill Renaa, sin første stjerne i Michelinguiden. I 2024 fikk restauranten 3 stjerner i Michelinguiden.

 Meritter 
 Årets kjøkkensjef og André Enghs gullnål 2008
 Vinner av Varm Mat og gull i 3 kategorier Chicago 2007
 Årets kokk i 2006 og Norges representant til Bocuse d'Or
 Vinner av VM for kokker, Expogast Culinary World Cup, Luxembourg 2006
 Årets kokk i 2000 (Brasserie Hansken) 

 Bocuse d'Or 
 Jurymedlem 2008
 4.-plass og Beste Fiskerett i 2007 med Karl Erik Pallesen som medhjelper
 Reglementet forhindret deltakelse i 2001

 Manager for det norske Kokkelandslaget fra 2005
 Kreativ leder for Det Norske Landslaget for unge kokker i perioden 2000-2004
 Med Kokkelandslaget til Culinary Olympics / Kokke-OL (deltaker 2000, 2004, 2008)
 Gull som leder av Det Norske Kokkelandslag under OL for kokker i 2008
 Bronse med Det Norske Kokkelandslag under OL for kokker i 2000 

 Referanser 

Kategori:Norske kokker
Kategori:Personer fra Trondheim kommune
Kategori:Fødsler i 1971